ฮั่งเส็งปิดเช้าทะยาน 349.51 จุด รับคาดการณ์ ECB กระตุ้นศก.
ฮั่งเส็งปิดเช้าทะยาน 349.51 จุด รับคาดการณ์ ECB กระตุ้นศก.
25 ม.ค. 2559

ดัชนีฮั่งเส็งตลาดหุ้นฮ่องกงปิดเช้าทะยานขึ้น โดยดัชนีฮั่งเส็งเพิ่มขึ้น 349.51 จุด หรือ 1.83% ปิดภาคเช้าที่ 19,430.02 จุด ตามทิศทางของตลาดหุ้นทั่วโลก ขานรับถ้อยแถลงของนายมาริโอ ดรากี ประธานธนาคารกลางยุโรป (ECB) ที่ส่งสัญญาผ่อนคลายนโยบายรอบใหม่
ทั้งนี้ ประธาน ECB เปิดเผยในการแถลงข่าวเมื่อสัปดาห์ที่แล้วว่า ECB จะทำการทบทวนนโยบายการเงินในการประชุมครั้งหน้าในเดือนมี.ค. โดยถ้อยแถลงของนายดรากีเป็นการส่งสัญญาณว่า ECB อาจผ่อนคลายนโยบายมากขึ้น และมีมาตรการกระตุ้นเศรษฐกิจในเดือนมี.ค.